Kay
Kay (velški: Cai) je jedan vitezova Okruglog stola iz legende o Kralju Arthuru.

Kay je bio sin Sir Ectora (Ectorious) i polubrat Kralja Arthura. Historija ga pamti kao vrlo visokog, zato je imao nadimak tall (engleski = visok). U ranosrednjovjekovnom velškom manuskriptu Culhwch i Olwen, opisan je kao najistaknutiji ratnik na dvoru Kralja Arthura, sa magičnom snagom, zbog koje je prozvan kao jedan od Tri najmoćnija britanska viteza. 

Za njega se govorilo da može izdržati devet noći i devet dana bez spavanja, kao i to da ranu od njegova mača nijedan ljekar nemože izliječiti. 

Kay je ponekad imao nestabilan i okrutni karakter, ali je istovremeno bio postojani Arthurov drug i jedan od njegovih najvjernijih pratioca. Oženio se Andrivetom, kćerkom kralja Cadora iz Northumberlanda, a pripisuje mu se da je sa njom imao sinove Garanwyna i Gronosisa i kćer Kelemon. Po nekim izvorima bio je Saksonac, ali za razliku od većine svojih sunarodnjaka pagana, bio je kršćanin. 

U velškoj literaturi postoji više verzija prikaza njegove smrti, po jednoj ga je ubio Gwyddawg, kog je zauzvrat ubio Arthur. Postoji i verzija da je poginuo u borbi sa Rimljanima, ali i verzija da je ubijen u borbi protiv Mordreda.

Izvori

Vanjske veze 

 Sir Kay na portalu King Arthur's Knights 

Arturijanski likovi
Arturijanske legende